2701 Huilă; brichete și combustibili solizi în forme similare obținuți din huilă Combustibilul comercializat în Spania ca „lignit negru” și provenind din bazinele Teruel, Mequinenza, Pirenaica și Baleares este considerat huilă și se clasifică la această poziție.

2701 12 10 Huilă de cocs Huila de cocs conține între 19 % și 41 % constituenți volatili.

2702 Lignit, aglomerat sau nu, cu excepția gagatului Ligniții ard cu flacără înaltă dar puțin caldă, însoțită de un fum negru cu miros dezagreabil. Tipurile comune sunt: ligniții fibroși care păstrează aspectul lemnului original prin aspectul fibros al rupturii și au un conținut de umiditate ridicat (până la 50 %), ligniții comuni sau pământoși, bruni sau negri, care conțin mai puțină apă decât cei anteriori (în jur de 15 %), cu aspect pământos al spărturii, ligniții bituminoși și grași care se înmoaie sub acțiunea căldurii, ceea ce permite brichetarea ușoară a lor, ligniți parafinoși, cu aspect ceros al spărturii, cu conținut ridicat de ceară. Nu se clasifică la această poziție combustibilul comercializat în Spania ca „lignit negru” și provenind din bazinele Teruel, Mequinenza, Pirenaica și Baleares (poziția 2701).

2704 00 Cocs și semicocs de huilă, de lignit sau de turbă, aglomerate sau nu; cărbune de retortă

2704 00 11 și 2704 00 19 Cocs și semicocs de huilă Cocsul de huilă diferă de huilă prin faptul că arde aproape fără flacără, își păstrează porozitatea și permeabilitatea față de gaze și după combustie. Este infuzibil, mai dur, mai sărac în sulf și mai bogat în carbon. Spre deosebire de cocs, care se obține prin carbonizarea huilei la temperatură înaltă (1 000-1 200 °C), în lipsa aerului, semicocsul este obținut prin carbonizarea huilei (cu aport redus de aer) la o temperatură între 450 și 700 °C.

2704 00 11 Pentru fabricarea electrozilor La această subpoziție se clasifică cocsul și semicocsul utilizat la fabricarea electrozilor destinați producerii de feroaliaje. Cocsul și semicocsul clasificați la această subpoziție sunt puri (conținut foarte redus de cenușă) și se prezintă în general sub formă de piese de dimensiuni reduse.

2704 00 19 Altele Se clasifică în principal la această subpoziție cocsul de gaz (produs secundar de la producția gazului), precum și cocsul și semicocsul metalurgici special preparați pentru nevoile industriei metalurgice (cocs de furnal), care constau, spre deosebire de cocsul de gaz, într-un produs dur și rezistent, prezentat în bucăți mari cu aspect argintat.

2704 00 30 Cocs și semicocs de lignit Ligniții sunt improprii producției de cocs prin carbonizare la temperatură ridicată. În schimb, prin distilare la temperatură joasă se obține un semicocs care este un combustibil fără fum, spongios, cu aspect lucios, care nu lasă urme la atingere, care se aprinde și arde cu ușurință.

2704 00 90 Altele La această subpoziție se clasifică: 1. produsele obținute prin carbonizarea turbei; acestea degajă prin ardere un miros puternic și dezagreabil și se utilizează pentru alimentarea cuptoarelor industriale; 2. cărbunele de retortă (a se vedea notele explicative de la poziția 2704, al patrulea și al cincilea paragraf).

2707 Uleiuri și alte produse rezultate din distilarea gudronului de huilă la temperaturi înalte; produse similare la care greutatea constituenților aromatici depășește greutatea constituenților nearomatici Pentru determinarea conținutului de constituenți aromatici, a se vedea notele explicative la nota 2 de la prezentul capitol.

2707 10 10 și 2707 10 90 Benzol (benzen) A se vedea nota de subpoziție 3 de la prezentul capitol. La aceste subpoziții se clasifică numai benzolul (benzenul) cu o puritate sub 95 % din greutate. Benzolul (benzenul) de o puritate de cel puțin 95 % din greutate se clasifică la subpoziția 2902 20 00.

2707 20 10 și 2707 20 90 Toluol (toluen) A se vedea nota de subpoziție 3 de la prezentul capitol. La aceste subpoziții se clasifică numai toluolul (toluenul) cu o puritate sub 95 % din greutate. Toluolul (toluenul) de o puritate de cel puțin 95 % din greutate se clasifică la subpoziția 2902 30 00.

2707 30 10 și 2707 30 90 Xilol (xileni) A se vedea nota de subpoziție 3 de la prezentul capitol. La aceste subpoziții se clasifică numai xilolul (xilenii) cu o puritate sub 95 % din greutate (izomeri orto, meta sau para ai xilolului (xilenului), separați sau amestecați), procentul fiind determinat prin cromatografie în fază gazoasă. Xilolul (xilenii) de o puritate de cel puțin 95 % din greutate se clasifică la subpozițiile 2902 41 00-2902 44 00.

2707 40 00 Naftalină A se vedea nota de subpoziție de la prezentul capitol. La această subpoziție se clasifică numai naftalina cu punctul de cristalizare sub 79,4 °C, determinat prin metoda descrisă în anexa B la notele explicative de la acest capitol. În cazul în care produsul are punctul de cristalizare peste 79,4 °C, se clasifică la subpoziția 2902 90 10. La această subpoziție nu se clasifică omologii naftalinei (subpozițiile 2707 50 10, 2707 50 90, 2707 91 00-2707 99 99, 2902 90 10-2902 90 90 sau 3817 00 80, după caz).

2707 50 10 și 2707 50 90 Alte amestecuri de hidrocarburi aromatice care distilează în proporție de cel puțin 65 % din volum (inclusiv pierderile) la 250 °C, după metoda ASTM D 86 La aceste subpoziții se clasifică amestecurile de hidrocarburi în care predomină constituenții aromatici, dar în care nu predomină nici benzenul, nici toluenul, nici xilenii, nici naftalina și care distilează în proporție de cel puțin 65 % din volum (inclusiv pierderile) la 250 °C, după metoda ASTM D 86-67 (revizuită în 1972).

2707 60 00 Fenoli A se vedea nota de subpoziție 3 de la prezentul capitol. Se clasifică la această subpoziție: 1. fenolii care provin din distilarea gudronului de huilă la temperaturi înalte, precum și produsele similare în compoziția cărora predomină în greutate constituenții aromatici față de cei nearomatici. În schimb, sărurile fenolilor sunt excluse de la această subpoziție (în general poziția 2907 sau subpoziția 3824 90 99); 2. crezolii (izomeri separați sau amestecuri de izomeri) care conțin crezol sub 95 % din greutate, toți izomerii crezolului fiind luați în considerare (concentrație determinată prin cromatografie în fază gazoasă). În cazul în care conținutul este de cel puțin 95 % din greutate, produsele se clasifică la subpoziția 2907 12 00; 3. xilenolii (izomeri separați sau amestecuri de izomeri) care conțin xilenoli sub 95 % din greutate, toți izomerii xinelolului fiind luați în considerare (concentrație determinată prin cromatografie în fază gazoasă). În cazul în care conținutul este de cel puțin 95 % din greutate, produsele se clasifică la subpoziția 2907 14 00; 4. alți fenoli cu unul sau mai multe inele benzenice cu unul sau mai mulți radicali hidroxil, în situația în care nu sunt fenoli cu compoziție chimică definită clasificați la poziția 2907. Se poate menționa, de exemplu, fenolul (C6H5OH) de puritate sub 90 % din greutate.

2707 99 11 și 2707 99 19 Uleiuri brute Se clasifică la aceste subpoziții: 1. Produsele obținute de la prima distilare a gudronului de huilă la temperaturi înalte. Aceste gudroane de huilă de temperatură înaltă se obțin în general în instalații de cocsificare la temperaturi mai mari de 900 °C. Produsele de distilare a acestor gudroane nu conțin numai hidrocarburi în care predomină în greutate constituenții aromatici, ci și compuși cu azot, oxigen și sulf și, cel mai adesea, impurități. Aceste produse necesită, în general, purificare înainte de utilizare. 2. Produse similare în care greutatea constituenților aromatici predomină față de cei nearomatici. Prin „produse similare” se înțeleg acele produse care au o compoziție calitativă similară produselor descrise la punctul (1) de mai sus. Aceste produse pot conține totuși o proporție mai mare de hidrocarburi alifatice și naftenice și o proporție mai mică de hidrocarburi aromatice polinucleare decât produsele descrise la punctul (1). Numai produsele în care greutatea constituenților aromatici predomină față de constituenții nearomatici se clasifică la aceste subpoziții. La aceste subpoziții se clasifică, de asemenea, uleiurile obținute de la debenzolarea gazului provenind de la cocsificarea huilei.

2707 99 30 Fracțiuni ușoare (frunți) sulfurate În sensul acestei subpoziții, prin „fracțiuni ușoare (frunți) sulfurate” se înțeleg numai produsele ușoare obținute în cursul primei distilări a uleiurilor brute din gudroane și care conțin compuși cu sulf (de exemplu sulfură de carbon, mercaptani, tiofen etc.), precum și hidrocarburi, cu preponderență hidrocarburi nearomatice, și care distilează la o temperatură sub 80 °C în proporție de cel puțin 90 % din volum.

2707 99 50 Produse bazice În sensul acestei subpoziții, produse bazice sunt produse aromatice și/sau heterociclice, cu funcție azotată cu caracter bazic. La această subpoziție se clasifică, în special, bazele piridinice, chinolinice, acridinice și anilice (inclusiv amestecuri ale acestora). Acestea derivă în principal de la piridină, chinolină, acridină și omologii acestora. Printre produsele bazice care se clasifică la această subpoziție se pot enumera: 1. piridina cu puritate sub 95 % din greutate. Piridina cu puritate de cel puțin 95 % din greutate se clasifică la subpoziția 2933 31 00; 2. metilpiridina (picolina), 5-etil-2-metilpiridina (5-etil-2-picolina), 2-vinilpiridina, cu puritate sub 90 % din greutate (determinată prin cromatografie în fază gazoasă). În cazul în care conținutul este de cel puțin 90 % din greutate, aceste produse se clasifică la subpoziția 2933 39; 3. chinolina cu puritate sub 95 % calculată din greutatea produsului anhidru (determinată prin cromatografie în fază gazoasă). În cazul în care puritatea este de cel puțin 95 %, produsul se clasifică la subpoziția 2933 49 90; 4. acridina cu puritate sub 95 % calculată din greutatea produsului anhidru (determinată prin cromatografie în fază gazoasă). În cazul în care puritatea este de cel puțin 95 % produsul se clasifică la subpoziția 2933 99 90. Nu se clasifică la acest cod tarifar sărurile produselor descrise mai sus (poziția 2933 sau 3824).

2707 99 70 Antracen Antracenul clasificat la această subpoziție este în mod obișnuit sub formă de nămol sau pastă și conține în general fenantren, carbazol și alți constituenți aromatici. Se clasifică la această subpoziție numai antracenul cu puritate sub 90 % din greutate. Antracenul cu puritate de cel puțin 90 % din greutate se clasifică la subpoziția 2902 90 10.

2707 99 91 și 2707 99 99 Altele La aceste subpoziții se clasifică în principal produsele care constau din amestecuri de hidrocarburi. Printre aceste produse se pot enumera: 1. Uleiuri grele (altele decât cele brute) obținute de la distilarea gudronului de huilă la temperaturi înalte sau produse similare acestor uleiuri, în situația în care: (a) până la 250 °C distilează sub 65 % din volum prin aplicarea metodei ASTM D 86-67 (revizuită în 1972) și (b) au densitatea peste 1 000 g/cm3 la 15 °C și (c) au un indice de penetrație cu ac de minimum 400 la 25 °C, după metoda ASTM D 5 și (d) au alte caracteristici decât produsele de la subpoziția 2715 00 00. Produsele care nu îndeplinesc condițiile prezentate la literele (a)-(d) de mai sus se clasifică, în concordanță cu caracteristicile lor, de exemplu, la subpozițiile 2707 10 10-2707 30 90, 2707 50 10 și 2707 50 90, poziția 2708, subpozițiile 2710 19 31-2710 19 99, 2713 20 00 sau 2715 00 00. 2. Extractele aromatice care nu corespund condițiilor stabilite pentru aceste produse în notele explicative aferente subpozițiilor 2713 90 10 și 2713 90 90. 3. Anumiți omologi ai naftalinei sau ai antracenului, cum ar fi etilnaftalinele și metilantracenii, cu condiția să nu se clasifice la poziția 2902.

2709 00 Uleiuri brute din petrol sau din minerale bituminoase La această poziție se clasifică numai produsele care au proprietăți specifice uleiurilor brute din surse variate (de exemplu densitate specifică, curbă de distilare, conținut de sulf, punct de înmuiere, vâscozitate etc.).

2709 00 10 Condensate de gaz natural La această subpoziție se clasifică uleiurile brute obținute de la stabilizarea, imediat după extracție, a gazului natural. Această operație constă din extracția hidrocarburilor condensabile conținute în gazul natural „umed”, în principal prin răcire și depresurizare. A se vedea și notele explicative ale Sistemului Armonizat de la poziția 2709 al doilea paragraf.

2710 Uleiuri din petrol sau uleiuri din minerale bituminoase, altele decât uleiurile brute; preparatele nedenumite și necuprinse în altă parte, care conțin uleiuri din petrol sau din minerale bituminoase în proporție de cel puțin 70 % din greutate și pentru care aceste uleiuri constituie elementele de bază; deșeuri de uleiuri A se vedea notele 2 și 3 de la prezentul capitol și notele explicative aferente.

2710 11 11 - 2710 19 99 Uleiuri din petrol sau uleiuri din materiale bituminoase (altele decât uleiurile brute) și preparate nedenumite și necuprinse în altă parte, care conțin uleiuri din petrol sau din materiale bituminoase în proporție de cel puțin 70 % din greutate și pentru care aceste uleiuri constituie elementele de bază, altele decât deșeurile Pentru definițiile acestor produse, a se vedea nota 2 de la prezentul capitol și notele explicative ale Sistemului Armonizat de la poziția 2710 partea (I). În ceea ce privește subpozițiile prevăzute pentru produsele destinate: — a fi supuse unui tratament specific; — a fi supuse unei transformări chimice, a se vedea notele complementare 4 și 5 de la prezentul capitol și notele explicative aferente. I. Uleiuri din petrol și din materiale bituminoase (altele decât brute) Această grupă cuprinde amestecurile de izomeri (alții decât stereoizomerii) ai hidrocarburilor aciclice saturate, care conțin sub 95 % un anumit izomer, sau ai hidrocarburilor aciclice nesaturate, care conțin sub 90 % un anumit izomer, aceste procente fiind calculate din greutatea produsului anhidru. În această grupă intră și izomerii separați ai hidrocarburilor menționate mai sus, de o puritate sub 95 %, respectiv 90 %, din greutate. Această grupă cuprinde numai uleiurile din petrol și din materiale bituminoase: 1. care au punctul de cristalizare (solidificare), determinat prin metoda ASTM D 938, sub 30 °C sau 2. care au punctul de cristalizare (solidificare) la sau peste 30 °C și (a) au densitate sub 0,942 g/cm3 la 70 °C și o penetrație cu con prelucrat de cel puțin 350 la 25 °C, determinată prin metoda ASTM D 217 sau (b) au densitate de cel puțin 0,942 g/cm3 la 70 °C și o penetrație cu ac de cel puțin 400 la 25 °C, determinată prin metoda ASTM D 5. Sunt, de asemenea, considerate uleiuri din petrol sau minerale bituminoase și sunt incluse în această grupă (paragraful I), anumite uleiuri la care au fost adăugate mici cantități de diverse substanțe, de exemplu aditivi pentru îmbunătățirea calității sau a mirosului, indicatori, coloranți. A se vedea și diagrama următoare (9): Criterii distinctive pentru anumite produse petroliere clasificate la subpozițiile 2710 11 11-2710 19 99 și de la pozițiile 2712 și 2713 (altele decât preparatele clasificate la subpozițiile 2710 11 11-2710 19 99) II. Preparate nedenumite și necuprinse în altă parte, care conțin uleiuri din petrol sau din materiale bituminoase în proporție de cel puțin 70 % din greutate și pentru care aceste uleiuri constituie elementele de bază Pentru a fi clasificate la aceste subpoziții, preparatele trebuie să îndeplinească următoarele condiții: 1. proporția în greutate a uleiurilor petroliere sau din minerale bituminoase, astfel cum sunt definite la partea (I) de mai sus, să fie de cel puțin 70 %. Această proporție nu este determinată în funcție de cantitatea de constituenți încorporați, ci este determinată prin analiză; 2. nu trebuie să fie nici denumite nici cuprinse în altă parte; 3. în amestecuri, uleiurile din petrol sau din materiale bituminoase trebuie să fie constituentul de bază al preparatului, adică elementul esențial, având în vedere utilizarea preparatului. Preparatele următoare nu se clasifică la aceste subpoziții: (a) lacuri și vopsele (pozițiile 3208, 3209 și 3210 00); (b) preparate de înfrumusețare și produse cosmetice pe bază de uleiuri minerale (în general pozițiile 3304-3307); (c) sulfonați de petrol (poziția 3402 sau 3824). Sulfonații de petrol sunt în general sub formă de suspensii în uleiuri din petrol sau din materiale bituminoase. Conținutul de sulfonat pur este în mod normal atât de ridicat încât utilizarea directă ca lubrifiant este exclusă; (d) preparate pentru lustruit sau pentru întreținerea lemnului, a lacurilor, a metalelor, a sticlei sau a altor materiale (în principal poziția 3405); (e) preparate dezinfectante, insecticide etc., oricare ar fi prezentarea lor, care constau din soluții sau dispersii ale unui ingredient activ în uleiuri din petrol sau din materiale bituminoase (poziția 3808); (f) preparate de apretare utilizate în industria textilelor (poziția 3809); (g) aditivi preparați pentru uleiuri minerale („dopes”) (poziția 3811); (h) solvenți și diluanți organici compuși (poziția 3814 00, de exemplu); (ij) lianți pentru miezuri de turnătorie (subpoziția 3824 10 00); (k) anumite produse anticorozive, în special: (i) constituite, de exemplu, din lanolină (cca 20 %) în soluție de white spirit (subpoziția 3403 19 10); (ii) care conțin amine ca ingrediente active (subpoziția 3824 90 35).

2710 11 11 - 2710 11 90 Uleiuri ușoare și preparate A se vedea nota de subpoziție 4 de la prezentul capitol.

2710 11 21 și 2710 11 25 Benzine speciale A se vedea nota complementară 1 litera (a) de la prezentul capitol.

2710 11 21 White spirit A se vedea nota complementată 1 litera (b) de la prezentul capitol. Prin „metoda ABEL-Pensky” se înțelege metoda DIN 51 775 – Martie 1974 (Deutsche Industrienorm), publicată de Deutsche Normenausschuß (DNA), Berlin 15.

2710 19 11 - 2710 19 29 Uleiuri medii A se vedea nota complementară 1 litera (c) de la prezentul capitol.

2710 19 31 - 2710 19 99 Uleiuri grele A se vedea nota complementară 1 litera (d) de la prezentul capitol.

2710 19 31 - 2710 19 49 Motorină A se vedea nota complementară 1 litera (e) de la prezentul capitol.

2710 19 51 - 2710 19 69 Păcură A se vedea nota complementară 1 litera (f) de la prezentul capitol și diagrama de mai jos în ceea ce privește caracteristicile păcurii: Caracteristici păcură

2710 19 71 - 2710 19 99 Uleiuri lubrifiante; alte uleiuri La aceste subpoziții se clasifică uleiurile grele care corespund definiției de la nota complementară 1litera (d) de la prezentul capitol, cu condiția să nu îndeplinească condițiile precizate în nota complementară 1 literele (e) (motorină) sau (f) (păcură) de la prezentul capitol. La aceste subpoziții se clasifică uleiurile grele care distilează sub 85 % din volum, inclusiv pierderile, până la o temperatură de 350 °C, după metoda ASTM D 86-67 (revizuită în 1972): 1. care, corespunzător unei culori diluate C, au o vâscozitate V: (a) fie mai mică sau egală cu valorile din linia I a tabelului de corespondență de la nota complementară 1 litera (f) de la prezentul capitol, în cazul în care conținutul de cenușă sulfatată este de cel puțin 1 % sau dacă indicele de saponificare este de cel puțin 4; (b) fie peste valorile din linia II a aceluiași tabel de corespondență, în cazul în care punctul de congelare este sub 10 °C; (c) fie cuprinsă între valorile din liniile I și II sau egale cu valorile din linia II, în cazul în care distilează sub 25 % la 300 °C, iar punctul de congelare este de cel mult -10 °C. Aceste dispoziții se aplică numai uleiurilor care au o culoare diluată C sub 2; 2. pentru care nu se pot determina următoarele caracteristici: (a) fie procentul de distilare la 250 °C (0 % se consideră procent) după metoda ASTM D 86-67 (revizuită în 1972); (b) fie vâscozitatea cinematică la 50 °C, după metoda ASTM D 445-74; (c) fie culoarea diluată după metoda ASTM D 1500; 3. care au culoare artificială. Metodele de analiză care trebuie utilizate la punctul (1) de mai sus sunt cele specificate pentru păcură (a se vedea nota complementară 1 litera (f) de la prezentul capitol). A se vedea și diagrama următoare: Caracteristici ale uleiurilor lubrifiante

2710 91 00 și 2710 99 00 Deșeuri de uleiuri A se vedea nota 3 de la prezentul capitol și notele explicative ale Sistemului Armonizat aferente poziției 2710 partea (II).

2711 Gaz de sondă și alte hidrocarburi gazoase Pentru definițiile acestor produse, a se vedea notele explicative ale Sistemului Armonizat aferente poziției 2711. În ceea ce privește subpozițiile prevăzute pentru produsele destinate: — să fie supuse unui tratament specific; — să fie supuse unei transformări chimice, a se vedea nota complementară 4 de la prezentul capitol, precum și notele explicative aferente.

2712 Vaselină; parafină, ceară de petrol microcristalină, ceară din praf de cărbune (slack wax), ozocherită, ceară de lignit, ceară de turbă, alte tipuri de ceară minerală și produse similare obținute prin sinteză sau prin alte procedee, colorate sau nu

2712 10 10 și 2712 10 90 Vaselină A se vedea notele explicative ale Sistemului Armonizat de la poziția 2712 partea (A). A se vedea și diagrama de la nota explicativă aferentă subpozițiilor 2710 11 11-2710 19 99 partea (I).

2712 10 10 Brută A se vedea nota complementară 2 de la prezentul capitol.

2712 20 10 și 2712 20 90 Parafină care conține ulei sub 0,75 % din greutate La aceste subpoziții se clasifică parafina descrisă în notele explicative ale Sistemului Armonizat aferente poziției 2712 partea (B) primul și al șaptelea paragraf.

2712 90 11 și 2712 90 19 Ozocherită, ceară de lignit sau de turbă (produse naturale) Se clasifică la aceste subpoziții produsele descrise în notele explicative ale Sistemului Armonizat de la poziția 2712 partea (B) al treilea, al patrulea și al cincilea paragraf. De remarcat că ozocherita (ceara naturală) este rareori comercializată (surse epuizate și slabă rentabilitate financiară la exploatare); termenii ozocherită și cerizină (ozocherită rafinată) sunt deseori în mod greșit utilizați pentru ceara de petrol care se clasifică la subpozițiile 2712 90 31-2712 90 99.

2712 90 31 - 2712 90 99 Altele Se clasifică la aceste subpoziții produsele descrise în notele explicative ale Sistemului Armonizat aferente poziției 2712 partea (B) al doilea, al șaselea și al șaptelea paragraf, cu excepția parafinei sintetice de la subpozițiile 2712 20 10 sau 2712 20 90. Aceste produse au următoarele caracteristici: 1. punctul de solidificare, după metoda ASTM D 938, este de cel puțin 30 °C; 2. densitatea la 70 °C este sub 0,942 g/cm3; 3. penetrabilitatea cu con prelucrat, la 25 °C, determinată prin metoda ASTM D 217, este sub 350 și 4. penetrabilitatea prin metoda cu con, la 25 °C, determinată prin metoda ASTM D 937, este sub 80. În cazul în care un produs este prea dur pentru a fi supus determinării penetrației cu con prelucrat prin metoda ASTM D 217, proba se supune direct determinării penetrației prin metoda cu con (aplicarea metodei ASTM D 937). A se vedea și diagrama de la nota explicativă aferentă subpozițiilor 2710 11 11-2710 19 99 partea (I).

2712 90 31 - 2712 90 39 Brute A se vedea și nota complementară 3 de la prezentul capitol. În ceea ce privește subpozițiile prevăzute pentru produsele destinate: — să fie supuse unui tratament specific; — să fie supuse unei transformări chimice, a se vedea notele complementare 4 și 5 de la prezentul capitol, precum și notele explicative aferente.

2713 Cocs de petrol, bitum de petrol și alte reziduuri de uleiuri din petrol sau din minerale bituminoase

2713 11 00 și 2713 12 00 Cocs de petrol La aceste subpoziții se clasifică cocsul de petrol astfel cum este descris în notele explicative ale Sistemului Armonizat de la poziția 2713 alineatul (A).

2713 20 00 Bitum de petrol La această subpoziție se clasifică bitumul de petrol astfel cum este descris în notele explicative ale Sistemului Armonizat aferente poziției 2713 alineatul (B). Acest produs are următoarele caracteristici: 1. punctul de solidificare, după metoda ASTM D 938, este de cel puțin 30 °C; 2. densitatea la 70 °C este cel puțin 0,942 g/cm3și 3. penetrabilitatea cu ac la 25 °C, determinată prin metoda ASTM D 5, este sub 400. A se vedea și diagrama de la nota explicativă aferentă subpozițiilor 2710 11 11-2710 19 99 partea (I).

2713 90 10 și 2713 90 90 Alte reziduuri de uleiuri din petrol sau din minerale bituminoase Se clasifică la aceste subpoziții produsele descrise în notele explicative ale Sistemului Armonizat de la poziția 2713 alineatul (C). Extractele aromatice clasificate la aceste subpoziții [a se vedea notele explicative ale Sistemului Armonizat de la poziția 2713 alineatul (C) punctul (1)] au în general următoarele caracteristici: 1. conținutul de constituenți aromatici este peste 80 % din greutate, determinat prin metoda descrisă în anexa A la notele explicative ale prezentului capitol; 2. densitatea la 15 °C este peste 0,950 g/cm3și 3. la 300 °C distilează sub 20 % din volum, după metoda ASTM D 86-67 (revizuită în 1972). Alchilbenzenii și alchilnaftalinele se clasifică, de exemplu, chiar dacă îndeplinesc condițiile de mai sus, la poziția tarifară 3817.